text: [{"text_idx": "#000008", "text": "Bulopwe bwa Leza I Bika?"}, {"text_idx": "#000011", "text": "Bulopwe bwa Leza bukalonga bika?"}, {"text_idx": "#000012", "text": "Bulopwe bukalongeja kiswa-mutyima kya Leza pano pa ntanda kitatyi\u2019ka?"}, {"text_idx": "#000016", "text": "2 Ku ngalwilo\u2019tu kwa lulombelo lwandi lwa kulondela\u2019po, Yesu wa\u0304fundije bemvwaniki bandi amba: \u201cNanshi, banwe mufwaninwe kulombela namino: \u2018Tata wetu wa mu\u0304lu, dijina dyobe dipandulwe. Bulopwe bobe bwiye. Kiswa-mutyima kyobe kilongeke, pamo na momwa mu\u0304lu, ne pano pa ntanda pene.\u2019\u201d (Mateo 6:9-13) Le kulomba bino bintu bisatu kushintulula bika?"}, {"text_idx": "#000019", "text": "4. Bulopwe bwa Leza i bika, ne Mulopwe wabo i ani?"}, {"text_idx": "#000022", "text": "5 Bulopwe bwa Leza bukaludikila kwepi? Tutale, le i kwepi kudi Yesu? Vuluka, twefundile amba wa\u0304ipailwe ku mutyi wa masusu, kupwa wa\u0304sangulwa. Mafuku matyetye kupita\u2019po, wa\u0304kanda mu\u0304lu. (Bilongwa 2:33) Nanshi Bulopwe bwa Leza budi mu\u0304lu. O mwanda Bible wibutela bu \u2018Bulopwe bwa mu\u0304lu.\u2019 (2 Temote 4:18) Ino nansha byobudi mu\u0304lu, bukaludika ntanda yonso.\u2014Tanga Kusokwelwa 11:15."}, {"text_idx": "#000030", "text": "10. Mwanda waka mpangiko ya kusaka Yesu ne ba 144 000 babikale pa bantu i mpangiko ya buswe?"}, {"text_idx": "#000032", "text": "11. Mwanda waka Yesu wa\u0304nene amba bandi bana ba bwanga bafwaninwe kulomba kiswa-mutyima kya Leza kilongeke mu\u0304lu?"}, {"text_idx": "#000033", "text": "11 Pa\u0304nene Yesu amba bandi bana ba bwanga bafwaninwe kulomba Bulopwe bwa Leza bufike, wa\u0304nene kadi amba bafwaninwe ne kulomba kiswa-mutyima kya Leza kilongeke \u201cpamo na momwa mu\u0304lu, ne pano pa ntanda pene.\u201d Leza udi mu\u0304lu, kadi kiswa-mutyima kyandi kilon\u0303wanga\u2019mo na bamwikeulu bandi ba kiko\u0304keji. Inoko, mu Shapita wa 3 wa dino dibuku, twamwene amba mwikeulu umbi wa\u0304lekele kulonga kiswa-mutyima kya Leza ebiya wa\u0304longeja ba Adama ne Eva bubi. Mu Shapita wa 10 namo, tukefunda\u2019mo myanda mivule inena Bible pa uno mwikeulu umbi, otuyukile bu Satana Dyabola. Satana ne bamwikeulu bakwabo, bipangwa bya ku mushipiditu\u2014batelwa bu bandemona\u2014ba\u0304londele Satana, ba\u0304lekelwe bidi kwikala kitatyi kampanda momwa mu\u0304lu. Nanshi ke bonsopo ba\u0304di balonga kiswa-mutyima kya Leza momwa mu\u0304lu. Ino Bulopwe bwa Leza pa kushilula kubikala, bintu bya\u0304di bya kushinta. Mulopwe umpya ubikikilwe, Yesu Kidishitu, wadi wa kutamba Satana divita.\u2014Tanga Kusokwelwa 12:7-9."}, {"text_idx": "#000035", "text": "12 Bino binenwa bya bupolofeto bilonda\u2019ko bilombola mwadi mwa kupityila myanda: \u201cPenepo naivwana diwi dikatampe mu\u0304lu kedinena\u2019mba: \u2018Pano kubaiya lupandilo ne bukomo ne Bulopwe bwa Leza wetu ne lupusa lwa Kidishitu wandi, mwanda yewa usambilanga banabetu waelwa panshi, mwine wibasambilanga dyuba ne bufuku ku meso a Leza wetu!\u2019\u201d (Kusokwelwa 12:10) Le ubamone myanda ibidi mikatampe ilombwelwe mu uno vese wa mu Bible? Umbajinji unena amba Bulopwe bwa Leza bupelwe Yesu Kidishitu bubashilula kubikala. Wa bubidi unena amba Satana wapangwa momwa mu\u0304lu ne kwelwa panshi."}, {"text_idx": "#000036", "text": "13. Kupangwa kupangilwe Satana momwa mu\u0304lu i kulengeje bika?"}, {"text_idx": "#000037", "text": "13 Lelo ino myanda mikatampe ibidi i milete bika? Tutanga byobya bya\u0304longekele mu\u0304lu amba: \u201cSangalai manwe madiulu ne banwe bekele\u2019mo!\u201d (Kusokwelwa 12:12) I amo, bamwikeulu ba kiko\u0304keji badi mu\u0304lu bafwaninwe kusangala mwanda Satana ne bandemona bandi ke mutupu\u2019bo, yense ushele mu\u0304lu i muko\u0304kele kudi Yehova Leza. Pano mu\u0304lu mudi ndoe ne bumo bwa bine, kadi mfulo mpika. Kiswa-mutyima kya Leza kilongekanga mu\u0304lu."}, {"text_idx": "#000038", "text": "Kupangwa kwa Satana ne bandemona bandi momwa mu\u0304lu i kulete malwa pano panshi. Ano malwa asa kupwa panopano"}, {"text_idx": "#000039", "text": "14. I bika bifikile pano panshi mwanda wa Satana welelwe\u2019po?"}, {"text_idx": "#000042", "text": "15 Vuluka bidi kiswa-mutyima kya Leza kitala ino ntanda. Wafundile\u2019kyo kala mu Shapita wa 3. Leza wa\u0304lombwele mu Edena amba kiswa-mutyima kyandi i kino amba ntanda ikale paladisa idi\u2019po muzo wa muntu keufu kadi moloke. Ino Satana wa\u0304longeja ba Adama ne Eva bubi, o mwanda kiswa-mutyima kya Leza pano panshi kibaije kufikidila mpika, inoko kekishintyilepo. Yehova ukidi na ino mpango ya amba \u201cboloke bakapyananga ntanda, ne kwikala monka nyeke.\u201d (N\u0303imbo 37:29) Bine, Bulopwe bwa Leza bukafikidija\u2019kyo. Namani?"}, {"text_idx": "#000045", "text": "17 Dibajinji, kitulombola amba Bulopwe bwa Leza bukashimikwa mu \u201cmafuku a boba balopwe,\u201d ko kunena\u2019mba pakidi\u2019ko malopwe makwabo. Dya bubidi, kitulombola amba Bulopwe bukekala\u2019ko nyeke. Kebukashindwepo nansha kupingakanibwa na umbikalo mukwabo. Dya busatu, tumona amba kukekala divita pa bukata bwa Bulopwe bwa Leza na malopwe a ino ntanda. Ino Bulopwe bwa Leza bo bukanekenya. Kya mfulo, abo bo bukekala umbikalo umo kete ukabikadila bantu. Papo bantu bakaludikwa na buludiki buyampe\u2019po kasha\u0304."}, {"text_idx": "#000046", "text": "18. Le bulwi bwa mfulo bukalwa Bulopwe bwa Leza na imbikalo ya ino ntanda butelwa namani?"}, {"text_idx": "#000047", "text": "18 Bible wisambila bivule pa divita dya mfulo dikekala pa bukata bwa Bulopwe bwa Leza na ino imbikalo ya ntanda. Kimfwa, ufundija amba mfulo pa kwenda ifwena, mishipiditu imbi ikasambakanya bubela bwa kongola nabo \u201cbalopwe ba ntanda yonso ikelwe na bantu.\u201d Mwanda waka? Mwanda wa \u201ckwibakongakenya ku divita dya difuku dikatampe dya Leza Mwine\u0304 Bukomo Bonso.\u201d Balopwe ba ntanda bakekongela pamo \u201cpa kifuko kitwa mu Kihebelu bu Amakedona.\u201d (Kusokwelwa 16:14, 16) Mungya binenwe mu ano mavese abidi, bulwi bwa mfulo bukalwa imbikalo ya bantu na Bulopwe bwa Leza butelwanga bu divita dya Amakedona."}, {"text_idx": "#000048", "text": "19, 20. I bika bikalakanya kiswa-mutyima kya Leza kileke kulongeka\u2019nka dyalelo pano pa ntanda?"}, {"text_idx": "#000049", "text": "19 Le Bulopwe bwa Leza bukalonga bika kupityila ku Amakedona? Ela monka milafwe ku kiswa-mutyima kya Leza kitala pano panshi. Yehova Leza wa\u0304di usaka amba ntanda ikale\u2019po bantu boloke, babwaninine ne bamwingidila mu Paladisa. Le i bika bikalakenye kino kileke kufikidila\u2019nka dyalelo? Dibajinji, twi ba bubi, tubelanga ne kufwa. Inoko twefundile mu Shapita wa 5 amba Yesu we\u0304tufwidile mwanda wa twikale\u2019ko nyeke. Padi ubavuluka binenwa bisonekelwe mu Evanjile ya Yoano amba: \u201cLeza byaasenswe ino ntanda bikatampe mpata, wape\u0304ne wandi Mwana mubutulwe bunka, amba ense ulombola lwitabijo mudi aye kakyonakanibwa, ino amone bu\u0304mi bwa nyeke.\u201d\u2014Yoano 3:16."}, {"text_idx": "#000050", "text": "20 Kintu kikwabo kikalakanya i kino: bantu bavule balon\u0303anga bibi. Babepa, beba, ne kulonga busekese. Kebasakepo kulonga kiswa-mutyima kya Leza. Bantu balonga bibi bakonakanibwa ku divita dya Leza dya Amakedona. (Tanga N\u0303imbo 37:10.) Kadi kintu kikwabo kekilongekelapo kiswa-mutyima kya Leza pano pa ntanda i kino: imbikalo keikankamikangapo bantu kwikilonga. Imbikalo mivule i mizoze, ya kasusu, kadi i mibole. Bible unena na bubine amba: \u2018Muntu wabikala muntu na kumusanshija.\u2019\u2014Musapudi 8:9."}, {"text_idx": "#000051", "text": "21. Bulopwe bwa Leza bukalongeja kiswa-mutyima kya Leza pano pa ntanda muswelo\u2019ka?"}, {"text_idx": "#000052", "text": "21 Pa kupwa kwa Amakedona, bantu bakekala mu umbikalo umo kete, ke Bulopwe bwa Leza kadi. Buno Bulopwe bukalonga kiswa-mutyima kya Leza ne kuleta byabuyabuya bya kutendelwa. Kimfwa, bukafundula\u2019ko Satana ne bandemona bandi. (Kusokwelwa 20:1-3) Bukomo bwa kitapwa kya Yesu bukengidijibwa mwanda wa bantu bonso ba kiko\u0304keji baleke kubela misongo ne kufwa. Ino bakekala na bu\u0304mi bwa nyeke ne nyeke mu buludiki bwa Bulopwe. (Tanga Kusokwelwa 22:1-3.) Ntanda ikekala ke paladisa. O mwanda Bulopwe bukalongeja kiswa-mutyima kya Leza pano pa ntanda ne kuyukanya buujila bwa dijina dya Leza. Le ko kunena namani? Ko kunena amba mu Bulopwe bwa Leza muntu yense mu\u0304mi ukapa dijina dya Yehova bule\u0304me."}, {"text_idx": "#000053", "text": "22. Tuyukile namani amba Bulopwe bwa Leza kebwa\u0304fikilepo pa\u0304di Yesu pano panshi nansha kinondanonda na kusanguka kwandi?"}, {"text_idx": "#000054", "text": "22 Yesu paa\u0304lombwele balondi bandi balombe amba \u201cBulopwe bobe bwiye,\u201d i kimweke pato\u0304ka amba Bulopwe bwa\u0304di kebwaile mu kine kitatyi\u2019kya. Le bwa\u0304fikile pa\u0304kandile Yesu mu\u0304lu? Mhm, mwanda ba Petelo ne Polo ba\u0304nene amba Yesu pa kupwa kusangulwa, bupolofeto bwa N\u0303imbo 110:1 bwa\u0304fikidile padi aye, bunena\u2019mba: \u201cYehova wanenene Mfumwami amba: \u2018Shikata ku kuboko kwami kwa lundyo, enka ne byontu\u0304la balwana nobe ke kitu\u0304lo kya maulu obe.\u2019\u201d (Bilongwa 2:32-35; Bahebelu 10:12, 13) Nanshi wa\u0304di unenwe bidi kwilaija\u2019ko."}, {"text_idx": "#000055", "text": "Mu buludiki bwa Bulopwe, kiswa-mutyima kya Leza kisa kulongeka pano panshi monka mokilongekela mu\u0304lu"}, {"text_idx": "#000058", "text": "Bulopwe bwa Leza i umbikalo wa mu\u0304lu, Yesu Kidishitu ye Mulopwe, kadi kudi bantu 144 000 batongelwe kukabikala nandi pamo.\u2014Kusokwelwa 14:1, 4.\nBulopwe bwa\u0304shilwile kubikala mu 1914, ne tamba penepa Satana i mupangwe mu\u0304lu ne kwelwa pano panshi.\u2014Kusokwelwa 12:9.\nBulopwe bwa Leza busa konakanya imbikalo ya bantu, kadi ntanda ika\u0304lamuka ke paladisa.\u2014Kusokwelwa 16:14, 16."}, {"text_idx": "#000059", "text": "Bulopwe bwa Leza i umbikalo wa mu\u0304lu, Yesu Kidishitu ye Mulopwe, kadi kudi bantu 144 000 batongelwe kukabikala nandi pamo.\u2014Kusokwelwa 14:1, 4."}, {"text_idx": "#000060", "text": "Bulopwe bwa\u0304shilwile kubikala mu 1914, ne tamba penepa Satana i mupangwe mu\u0304lu ne kwelwa pano panshi.\u2014Kusokwelwa 12:9."}, {"text_idx": "#000061", "text": "Bulopwe bwa Leza busa konakanya imbikalo ya bantu, kadi ntanda ika\u0304lamuka ke paladisa.\u2014Kusokwelwa 16:14, 16."}]